
Prehľad našich aktivít v minulosti a aktivity plánované do 


budúcnosti 


Ľudia proti rasizmu začali svoju činnosť v roku 1997 ako dobrovoľná aktivita, od roku 
2000 pôsobila ako profesionálna programová iniciatíva 7 MVO (v rámci OZ Ži a nechaj 
žiť) a od roku 2003 funguje ako samostatné občianske združenie. 

Od začiatku činnosti monitoruje výskyt rasizmu a jeho prejavy, okamžite reaguje na aktivity 
rasistov a rasové útoky neonacistov, otvorene pomenúva túto sociálnu patológiu. Proti 
netolerancii bojuje cielenými celospoločenskými akciami, ktorých zámerom je 
vytvorenie multikultúrnej spoločnosti, ktorá bude bezpečná pre každého občana 

a občianku, bez rozdielu ich pohlavia, rasy, národnosti, náboženstva, politického 


presvedčenia, zdravotného postihnutia, sexuálnej orientácie, či veku. 


Počas päťročného pôsobenia iniciatívy sa preukázala opodstatnenosť jej fungovania najmä 


z týchto dôvodov: 


e môže sa na nás obrátiť široká verejnosť so žiadosťou o informácie 

e učitelia so žiadosťou o učebné pomôcky a materiály 

e bola vytvorená široká sieť dobrovoľných aktivistov a ľudí z rôznych oblastí 
pôsobenia ochotných pracovať v regiónoch, 

e aktívne sa podieľa na budovaní multikulturality 

e spolupracuje s mnohými mimovládnymi organizáciami 

e združuje množstvo odborníkov, odborníčok z rôznych oblastí spoločenských ..... vied 

e vyvíja aktívnu činnosť pri monitorovaní neonacistov, stíhaní ich aktivít, nabáda ľudí 
k obrane voči nim 

e oslovuje médiá, novinárov a snaží sa o priebežné vnášanie témy multikulturality, 
rozpútanie celospoločenskej diskusie na túto tému 

e informuje širokú verejnosť o prípadoch rasizmu 

e ponúka právne poradenstvo a pomoc obetiam rasovo motivovaných útokov 

e je suplementom aj oponentom štátnych orgánov, ministerstiev, vlády, polície 

e vydáva dvojtýždenný spravodaj Tolerancia 

e vydáva informačné materiály, ktoré majú za úlohy meniť postoje ľudí a znižovať mieru 
predsudkov voči menšinám 

e združuje vyše 5000 jednotlivcov - aktivistov, spolupracovníkov 


e nanaše výzvy reagujú stovky škôl a desiatky ďalších inštitúcií. 


Viacerými celoslovenskými mediálnymi kampaňami otvorila tému multikulturality, spoločnosti 
ľudí bez rozdielu veku, pohlavia, farby pleti, alebo sexuálnej orientácie. Tieto kampane 
zaregistrovalo viac ako 80 % obyvateľov. Viac ako 63% obyvateľov je presvedčených, 
že takéto kampane sú potrebné a iba 10% si myslí, že sú bezvýsledné (výskum agentúry 
Markant január 2001). Na kampane iniciatíva vynaložila minimálne prostriedky. Pre porovnanie 
kampaň, na ktorú česká partnerská organizácia „Človék v tísni“ použila prostriedky vo výške 30 
miliónov českých korún a ktorú zaregistrovalo 60% obyvateľov, stála obdobná kampaň ĽPR iba 
500 tisíc Sk. 

V televízii získala mediálny priestor v hodnote 12 miliónov Sk zdarma, podobne 

i v ďalších, najsledovanejších médiách. Agentúra Creo Young and Rubican odviedla zdarma 
kreatívne služby, ako i ďalšie náklady, spojené s kampaňou. Kampaň, ktorú organizovala 
iniciatíva, spojila všetky tri sektory. Podieľal sa na nej Úrad vlády SR (štátny sektor), agentúra 
Creo Young and Rubican (súkromný, podnikateľský sektor) a Ľudia proti rasizmu (tretí sektor). 


RASIZMUS JE AJ TVOJ PROBLÉM 


DIA|“ 
Sú a > Keď zostaneš ľahostajný, 
X Infolinka - 02/16 356 zajtra sa môžeš stať 
wWww.rasizmus.sk ľahostajný ostatným. 





Vďaka aktivitám iniciatívy Ľudia proti rasizmu sa napriek prvotnému odporu, vžilo slovo 
rasizmus ako regulárny termín na označenie sociálnej patológie, s ktorou sa musí 
Slovensko vysporiadať. V spoločnosti pretrváva objednávka na pokračovanie týchto aktivít, no 
z voľných zdrojov, ktoré iniciatíva získava predajom tričiek, pier, alebo odznakov (maximálny zisk 
prestavuje 50.000.- Sk), sa prostriedky na ďalšie fungovanie v rozsahu doterajších aktivít 


a následného prínosu pre spoločnosť získať nedajú. 


Dôveru a renomé spoľahlivého partnera si Ľudia proti rasizmu získali aktívnou, 
systematickou prácou, ktorej výsledky sú merateľné nielen počtom aktivistov a dobrovoľníkov, 
ktorých je momentálne 5 tisíc, ale i zvýšenou aktivitou štátnych, samosprávnych orgánov, 
silových rezortov, ale i jednotlivých občanov, ktorí zo svojich postov aktívne ovplyvňujú 


atmosféru v spoločnosti - pedagógov, sociálnych pracovníkov, ale i novinárov. 


Počas svojej doterajšej činnosti sme splnili svoj cieľ a vytvorili kvalitné Dokumentačno 
komunikačné centrum proti rasizmu, v ktorého kompletnej činnosti by sme radi pokračovali 
ďalej. Vytvorila kvalitný, efektívny tím ľudí, ktorí v centre pracujú na vysokej profesionálnej 
úrovni v spolupráci s množstvom dobrovoľníkov a externých odborníkov. Každý deň tento tím 
komunikuje prostredníctvom konferencií s množstvom aktivistov a aktivistiek po celkom 
Slovensku. 

Ústrednou konferenciou iniciatívy je Antirasistická konferencia, ktorá každodenne monitoruje 
aktivity všetkých zapojených členov a organizácií v danej problematike a slúži ako odborné fórum 
výmeny skúseností a informácií. Ďalším komunikačným fórom je konferencia, slúžiaca 
príslušníkom Policajného zboru, špecialistom na úseku extrémizmu, ďalšia pre učiteľov, pre 
novinárov a konferencia, na ktorej prebieha komunikácia so zahraničnými partnermi. Vďaka 
týmto fóram je ĽPR každodenne v kontakte s niekoľko tisíc ľuďmi doma iv zahraničí, ktorých sa 
daná problematika profesionálne, alebo osobne dotýka. 


V rámci spolupráce s rezortom školstva sa uskutočnilo stretnutie s pedagógmi k danej 
problematike, na ktorom ĽPR mapovala oblasti, v ktorých je nevyhnutné pomôcť učiteľom 

i žiakom. Učitelia a učiteľky sa veľmi aktívne zapájajú do akcií a spolu s nimi i mládež, pre ktorú 
je problematika tolerancie veľmi citlivou témou. Mladí ľudia sa radi v problematike angažujú 


pozitívnym ovplyvňovaním rovesníkov a rovesníčok 


S Ministerstvom vnútra SR prebieha spolupráca vo viacerých oblastiach: 

Pracovníci iniciatívy Ľudia proti rasizmu sú členmi Komisie na riešenie rasového násilia, ktorá 
funguje od roku 2000. Výsledkom práce tejto komisie bolo v spolupráci s Nadáciou Otvorenej 
spoločnosti vydanie a distribuovanie kartičky so symbolmi extrémistických hnutí medzi 


všetkých členov polície a vytvorenie Metodickej príručky pre špecialistov, vyčlenených na 
boj s extrémizmom, bolo riešených množstvo konkrétnych prípadov rasového násilia, uskutočnili 
sa 2 monitorovacie výjazdy na východné Slovensko a činnosť komisie rovnako prispela k vzniku 


špeciálneho útvaru na boj s extrémizmom. 


V mnohých trestných veciach pracovníci ĽPR figurujú ako svedkovia, alebo ako tí, ktorí podávajú 
podnet na prešetrenie podozrení z trestných činov. Zastupujú poškodených, trvajú na dôkladnom 
vyšetrení prípadu, keď polícia vec odmietla prijať, alebo prešetriť. Takýmito aktivitami iniciatíva 


zvyšuje právne vedomie občanov, ale i príslušníkov Policaj ného zboru, 


ĽPR aktívne spolupracuje s Generálnou prokuratúrou pri riešení jednotlivých prípadov 


i v rámci koncepčného riešenia rasovo motivovanej trestnej činnosti. 


Praktickú pomoc obetiam rasového násilia iniciatíva poskytla vo viac ako 50 


prípadoch a to formou právnou a mediálnou. 


Bola sprevádzkovaná a úspešne spropagovaná Infolinka 
proti rasizmu 02-16356, ktorá má celoslovenskú 


pôsobnosť. Občania majú nonstop možnosť konzultovať, 


KONTAKTUJTE NÁS KEĎ pap . j ý o 
Ň ohlasovať trestnú činnosť i v prípade, že nemajú dôveru 
: 
a v represívne orgány. SÚ na nej registrované prípady častých 
A « Hi Ň EB ONA] vá “ " s 
ptebjeteprívnu u | polície, ale aj informácie o pripravovaných, alebo 


násilných útokov s rasovým motívom, sťažnosti na prácu 


v tejto oblasti 
chrete viac informáci 


prebiehajúcich akciách neonacistov na Slovensku. 


[téme rasizmu | 
tete byť aktivistom | 


potrebujete informačné materiál 


í 
V Informácie ĽPR ďalej odstupuje príslušným orgánom. 


obtianska iniciatíva EH 
Ľudia proti rasizmu [Ň 
P.O.BON 18 

840 08 Bratislava 
Wuw.rasizmus.sk 





Ďalšou, veľmi významnou časťou práce iniciatívy Ľudia proti rasizmu je spolupráca s médiami. 
Vjednotlivých médiách je vytypovaných 200 novinárov, ktorých „vychováva“ a vzdeláva 
o téme rasizmu prostredníctvom pravidelných aktuálnych informácií z danej problematiky 

a Tlačových správ. 

V priebehu roka ich odošleme priemerne 30. Tieto správy získavajú priestor 

v najsledovanejších médiách, ako napr. Rádiožurnál rádia Twist, denník SME, Pravda, televízie 
Ta3, Markíza, STV a pod. Usporiadali sme 6 Tlačových konferencií k aktuálnym témam a kauzám, 


pričom ich navštívilo v priemere 20 novinárov a novinárok. 


lo Každý deň popri 


internetových 





konferenciách s ľuďmi 
iniciatíva komunikuje 
rozposielkou materiálov, 
infobalíkov a informácií. Do 
tejto komunikácie je 
zapojených viac ako päť 
tisíc ľudí. 


Ľudia proti rasizmu je etablovaným občianskym združením s mimoriadne širokou členskou 
základňou, mnohoročnými skúsenosťami a preukázateľnými výsledkami systematickej práce. 
V roku 2003 sme získali štatút Národného monitorovacieho centra (National Focal 
Point - NFP) vsieti RAXEN v rámci regionálnych stredísk European Monitoring 
Centre on Racism and Xenophobia, čím sa výrazne posilnila naša pozícia ako lídra 

v oblati boja proti rasizmu. 


Prostredníctvom internetových konferencií, Infolinky proti rasizmu a reakcií na 
dvojtýždenník Tolerancia dostávame veľa spätných väzieb k našim aktivitám, ktoré sú 
v drvivej väčšine veľmi pozitívne, povzbudivo a konštruktívne hodnotené. Napriek tomu, že 
otvárame nepríjemnú a spoločnosťou obvykle popieranú tému, dostávame vysokú podporu 


a ocenenia u najširšej verejnosti, ale | medzi odborníkmi a odborníčkami v danej oblasti. 


Centrum proti rasizmu supluje doteraz nefungujúce centrum, ktoré už v prechádzajúcich 
rokoch malo byť zriadené pri Ministerstve práce, sociálnych vecí a rodiny SR, prípadne zo 
zákona ako Antidiskriminačné centrum k aplikácii a sledovaniu plnenia ustanovení 
Antidiskriminačného zákona. Po viacročnom aktívnom pôsobení v tejto sfére musíme 
konštatovať, že existencia takejto inštitúcie zo zákona, alebo v rámci treťosektorových aktivít 


je na Slovensku nevyhnutná a budeme sa vytrvalo zasadzovať za jeho stálu existenciu. 


Ľudia proti rasizmu je naj výraznejšou hybnou silou na Slovensku, ktorá sa 
podujala na budovanie multikultúrnej spoločnosti , čím odstraňuje problémy 
rasizmu a neonacizmu, ktorý je jednou z najzávažnejších prekážok, ktoré bránia 


Slovensku v pričlenení sa do rodiny vyspelých štátov Európy. 


J ednou z našich najhlavnejších priorít je pomoc Slovensku v skutočnej akceptácii 
a osvojení si hodnôt demokratickej, vyspelej Európy v ľudsko-právnej oblasti. 


e Ľudia proti rasizmu sa v roku 2003 stalo národným monitorovacím centrom pre 
Európske monitorovacie centrum rasizmu a xenofóbie 

e Organizácie vznikla z iniciatívy 17tich MVO, po dvoch rokoch činnosti sa stala 
registrovaným občianskym združením 

e Spolupracujeme s renomovaných expertmi rôznych vedných oborov 

e Boli sme konzultantmi vládneho Akčného plánu proti rasizmu a všetkým formám 
intolerancie 

e Sme členmi Komisie na riešenie problematiky rasovo motivovanej trestnej činnosti na 
prezídiu PZ 

e Sme členmi UNITED - najväčšej medzinárodnej siete antirasistických MVO v Európe 

e Naša organizácia prebrala úlohu lídra pri organizovaní celoslovenských aktivít proti 
rasizmu a je verejnosťou vnímaná pozitívne 

e Vďaka našim aktivitám v rezorte MV sa podarilo presadiť dlhodobý zámer zvýšenia 


počtu pracovníkov pre oblasť extrémizmu a rasovo motivovanej trestnej činnosti 


Plánované aktivity 


e Ďalej vyvíjať aktivity zamerané na zvyšovanie tolerancie a boj proti rasizmu, 
pokračovanie budovania multikultúrnej spoločnosti na Slovensku v rámci integračného 
procesu 

e Pokračovať v zapájaní do spolupráce mimovládne organizácie, školy, miestne úrady, 
rozšíriť spoluprácu aj na cirkev, vyšetrovacie orgány, prokuratúru, súdy 

e Aktívnou mediálnou diskusiou obhájiť argumenty za rovnoprávnosť a toleranciu 

e Školeniami a priamym oslovovaním kompetentných zýsupcov médií zmeniť ich postoj 
k prinášaniu informácií z negatívneho na pozitívny 

e Zaviesť program výuky k tolerancii na všetky stupne vzdelávania v spolupráci s MŠ 

e Rozvíjať a udržovať v aktivite členskú základňu 5000 aktivistov po celom Slovensku 

e Dokončiť monitoring neonacistov na Slovensku, pripraviť výstupy a vzdelávacie 
školenia o činnosti extrémistov na Slovensku pre príslušníkov Policajného zboru SR, 
príslušníkov Železničnej polície a Mestskej polície 

e Pokračovať v činnosti v rámci Komisie pre rasovo motivovanú činnosť pri Prezídiu 
Policajného zboru SR, kde sa zamerať sa na ďalšie zvyšovanie kompetencie polície 
v práci s extrémistami, skvalitnenie ich postupu proti rasovo motivovanému násiliu 


e Pomáhať obetiam rasových útokov právnym poradenstvom a medializáciou prípadov 


Naďalej tvoriť centrum informácií a materiálov pre ľudí na Slovensku, poskytovať 
poradenstvo prostredníctvom Infolinky proti rasizmu 
Pokračovať v celoslovenských fullservisových kampaniach 


Konkrétne aktivity pripravované na tento rok 


Pripravujeme školenia príslušníkov Policajného zboru SR, Železničnej, 
Mestskej polície a Zboru väzenskej a justičnej stráže k ideológii, histórii a 
symbolike hnutí, propagujúcich fašizmus a neonacizmus, ktoré organizujeme 

v spolupráci s Fridrich Ebert Stifftung. 

Myšlienkami multikulturality a tolerancie budeme ďalej oslovovať mladých 
ľudí prostredníctvom verejných akcií a cez naše materiálov, ktorí sú na túto 
problematiku veľmi citliví a ďalej tak rozvíjať členskú základňu zo súčasného stavu 
5000 členov aspoň na 7.000. 

Verej né akcie zostanú naďalej neoddeliteľnou súčasťou našich aktivít v boji proti 
rasizmu a predsudkom. Zameriavať sa budeme rovnako ako doteraz najmä na 
mladšiu generáciu, ktorá je schopná prijímať nové myšlienky, premýšľať o svojich 
názoroch a meniť svoje postoje. Z našej doterajšej činnosti vyplynulo niekoľko už 
doslova tradičných podujatí: 

Európsky týždeň proti rasizmu (marec) 

Spomienka na prvý transport žien do Osviečimu (marec) 


Antifašistický happening (máj - Deň víťazstva nad fašizmom) 


Deň obetí holocaustu a rasového násilia (september) 





Futbal proti rasizmu, iniciatíva, realizovaná v súčinnosti s viedenskou mimovládnou 
organizáciou VI DC, ktorej cieľom je zjednocovanie európskych štátov v boji 

s rasizmom na futbalových štadiónoch formou prepájania kultúr jednotlivých krajín 
spoločnými podujatiami v Bratislave a vo Viedni (pokračovanie v už začatej 
spolupráci) 





Vydávanie kníh, publikácií, letákov, plagátov a ďalších tlačovín k danej 
problematike, ktorých účelom bude šíriť myšlienky multikulturality, tolerancie 

a vzájomnej znášanlivosti medzi občanmi formou poskytovania relevantných 
informácií. V tejto oblasti budeme pokračovať vo vydávaní už v osvedčenej forme 
dvojtýždenníka Tolerancia, ktorá mapuje aktuálne dianie v tejto téme doma 

i v zahraničí. Najdôležitejšou publikáciou je pripravovaná kniha o rozbíjaní 


mýtov, ktorá bude mať kľúčovú úlohu v poskytovaní odpovedí na najčastejšie otázky 
verejnosti súvisiace s menšinami. 





POVEDALI INÍ O ĽUDOCH PROTI RASIZMU: 


Iniciatívu vnímam od začiatku cez vášho koordinátora Laca Ďurkoviča. Myslím si, že vďaka nemu a 
vašim pracovníkom, ktorí v iniciatíve pracujú, sa podarilo ovplyvniť napr. otvorenie spolupráce s 
ministerstvom vnútra. Oceňujem u vás aj to, že reagujete na všetko, čo sa v tejto oblasti udeje. 


Klára Orgovánová, splnomocnenec vlády SR 


Práve vďaka Vašej Občianskej iniciatíve ľudia proti rasizmu sa začali topiť bariéry predovšetkým 
medzi pracovníkmi štátnej správy. Vy osobne aj Vaši spolupracovníci ste sa počas celej doterajšej 
činnosti veľmi aktívne zapájali do práce komisie. Bez skromnosti si dovoľujem tvrdiť, že práve Vaša 
občianska iniciatíva bola tým hnacím motorom, ktorý nás všetkých poháňala dopredu a akceleroval 
činnosť celej komisie. Vám všetkým zostala napriek niektorým ťažkostiam chuť a entuziazmus riešiť 
konkrétne prípady. 

plk. JUDr. Peter Mikuš, predseda komisie na riešenie problematiky rasovo 


motivovaného násilia MV SR 


Ľudia proti rasizmu sa, našťastie, od väčšiny podobných organizácií odlišujú tým, že 

1) chápu svoju misiu akčné (nemudrujú o tom, ako sa vyrovnať s rasizmom v spoločnosti od stola, ale 
idú do terénu), 

2) robia to skromne (nepumpujú" verejne zdroje na zabezpečenie vlastnej existencie), 

3) pochopili, že tolerancia ma zmysel až vtedy, kde sa opiera odvahu a jasnú predstavu hraníc, za 
ktorými nejde o toleranciu, ale o zbabelosť, alebo ľahostajnosť. Držím palce. 

Fedor Gál 


Gratulujem polícii, ale najmä Vašej organizácii, pretože dokázala povýšiť boj proti rasizmu na niečo, 
čoho sa už musí zúčastniť aj polícia. 
Kata Farkašová 


Aliancia žien Slovenska 


Cítime, že niet sily, ktorá by vás zastavila a vari ešte väčšmi vnímame to, aká mohutná energia sa 
Takýmito činmi uvoľňuje. Je to také jednoduché, také pravdivé, také oslobodzujúce. A také potrebne. 
Ako to povedal pápež, keď bol na Slovensku? "Nie bójcie sie...!" Sme dojatí - a hrdí na vás... 


Martin a Zora Bútorovci 


Aktivity organizácie “Ľudia proti rasizmu “ sledujem pozorne a dlhodobo. 

Veľmi si vážim zanietenosť a nadšenie vašich pracovníkov, ako aj systematickosť kampaní, ktoré sa 
pod vedením Lacka Ďurkoviča darí tomuto tímu napíňať. 

Marta Čierna, UNHCR 

Čo sa týka iniciatívy Ľudia proti rasizmu veľmi si vážim, že nezostali iba pri deklarovaní, ale 
podstupujú obrovské riziko nenávisti a aj nebezpečenstva, pretože proti ľuďom páchajúcim rasizmus 
podávajú trestné oznámenia. Zo svojej skúsenosti v Amnesty International viem, že beztrestnosť je 
všade hybnou silou pre páchanie ďalšieho zla. Preto jasné zaujatie postoja za každých okolností 
považujem za jednu z každodenných metód boja proti rasizmu. 

Ingrid Králová, predsedníčka 


Amnesty international Slovensko 


Vaša problematika - rasizmus, ktorým sa zaoberáte, je podľa mňa oproti iným "Žhavejšia". Vašu 
iniciatívu vnímam ako ľudí, ktorí prišli a chcú ničo plošne riešiť. A to robí málokto. Veľa 
mimovládnych organizácií si myslí, že stačí len pracovať. Vy o svojej práci aj hovoríte. 

Marek Mikle, kreatívec 


Creo YoungáRubican, 


Je veľmi veľa organizácií, ktoré pôsobia na Slovensku a ktoré sa akože snažia riešiť nejaký problém. 
Jediná organizácia, ktorá naozaj niečo rieši je organizácia Ľudia proti rasizmu. Poznám koordinátora 
iniciatívy Laca Ďurkoviča osobne a viem, že je to človek, ktorý sa hneď pustí do riešenia problému, s 
ktorým sa naňho človek obráti. 

Denisa Havrľová, rómska novinárka 


Romano nevo lií 


Iniciatíva Ľudia proti rasizmu je pre novinárov profesionálnym partnerom. Pre mňa je zdrojom 
informácií, ktoré by som inde nezískal. Neviem, či je prozreteľné priznať, že rasizmus a xenofóbia sú 
aj vo mne, ale viem, že čím častejšie si to uvedomujem, tým mám väčšiu šancu na vyliečenie. 

Juraj Gerbery, novinár, 

SME, Český rozhlas 


11 


